கேள்வி: இசுப்பைனோசோரசு - விவரங்கள் என்பது என்ன?
பதில்: இது கண்டுபிடிக்கப்பட்ட காலத்தில் இருந்தே, இதுவே மிகவும் நீளமானதும் பெரியதும் ஆன தெரோபாட் டைனோசோர் ஆக இருக்கலாம் என்ற கருத்து இருந்து வருகிறது. தாம் ஆய்வு செய்த தெரோபாடுகளுள் மிகப் பெரியவற்றுள் இதுவும் அடங்குவதாக 1928 இல் பிரீட்ரிக் வொன் உவேனும், 1982 இல் டொனால்டு எஃப். கிளட் என்பவரும் பட்டியல் இட்டுள்ளனர். மேற்படி பட்டியல்களின்படி இசுப்பைனோசோரசு 15 மீட்டர் நீளமும் 6 தொன்கள் எடையும் கொண்டது. 1988 இல் கிரெகரி பால் என்பவரும் இதன் நீளம் 15 மீட்டர் ஆகவும், எடை 4 தொன்களாகவும் கொண்டு இதை மிக நீளமான தெரோபாடு ஆகப் பட்டியல் இட்டுள்ளதுடன், 4 தொன் என்னும் குறைவான உடல் எடை மதிப்பீட்டையும் கொடுத்துள்ளார். 2005 இல் தால் சாசோவும் மற்றவர்களும், ''இசுப்பைனோசோரசு''ம், ''சுச்சோமினசு''ம் அவற்றின் மண்டையோட்டின் நீளத்துக்குச் சார்பாக ஒரே உடல் அளவு விகிதத்தைக் கொண்டவை என்ற அடிப்படையில் ''இசுப்பைனோசோரசு''வின் நீளத்தையும் எடையையும் கணித்தனர். இதன்படி, நீளம் 16 தொடக்கம் 18 மீட்டர்கள் வரையும், எடை 7 தொடக்கம் 9 தொன்கள் வரையும் இருக்கக்கூடும் என்றனர். எனினும் இந்த மதிப்பீடு விமர்சனங்களுக்கும் உள்ளானது. 2007 ஆம் ஆண்டில் பிரான்கோயிசு தெரீன், டொனால்ட் என்டர்சன் ஆகியோர், தமது ஆய்வுக் கட்டுரை ஒன்றில், மண்டையோட்டு நீளத்தை அடிப்படையாகக் கொண்ட மதிப்பீட்டின்படி முன்னைய மதிப்பீடுகள் உடல் நீளத்தை மிகவும் கூடுதலாகவும், எடையை மிகக் குறைத்தும் காட்டுவதாகக் குறிப்பிட்டனர். 1.5 - 1.75 மீட்டர்கள் மண்டையோட்டு நீளத்தை அடிப்படையாகக் கொண்டு, உடல் நீளம் 12.6 - 14.3 மீட்டர்கள் ஆகவும், உடல் எடை 12.0 - 20.6 தொன்கள் ஆகவும் இருக்கும் என அவர்கள் மதிப்பிட்டனர். ''இசுப்பைனோசோரசு''வின் நீளம், எடை ஆகியவற்றைச் சரியாக மதிப்பிடுவதற்குக் கூடுதல் முழுமையான எச்சங்களைக் கண்டுபிடிக்கவேண்டும். குறிப்பாக இதுவரை கண்டுபிடிக்கப்படாத கால் எலும்புகளைக் கண்டுபிடிப்பது முக்கியமானது.
கேள்வி: இசுப்பைனோசோரசு - பரவலர் பண்பாட்டில் என்பது என்ன?
பதில்: ''ஜுராசிக் பார்க்'' கதைக்குழுமத்தில்—குறிப்பாக ''ஜுராசிக் பார்க் III'' (2001) மற்றும் ''ஜுராசிக் வேர்ல்ட் ரீபர்த்'' (2025) திரைப்படங்களில்—ஸ்பைனோசோரஸ்கள் தோன்றுகின்றன. ''அதிசய உலகம்'' (2012) தமிழகத் திரைப்படத்துறை திரைப்படத்தில் ஒரு ஸ்பைனோசோரஸ் தோன்றுகிறது. ராம் (திரைப்பட இயக்குநர்) இயக்கிய ''பறந்து போ'' (2025) திரைப்படத்தின் ஒரு காட்சியில், கதையின் இளம் தலைவன் அன்பு (மிதுல் இரயன்) மணற்பரப்பில் ஒரு தொன்மாவை வரையும்போது ஒலிக்கும் "டைனோ" எனும் பின்னணிப் பாடலில் ஸ்பைனோசோரஸ் உள்ளிட்ட தொன்மாக்கள் குறிப்பிடப்படுகின்றன. Paranthu Po Ram Shiva, Grace Antony Santhosh Dhayanithi Arunraja Kamaraj|url=https://www.youtube.com/watch?v=ATIC37ZrV0g|date=2025-08-18|accessdate=2026-02-18|last=Think Music India}} இப்பாடலைப் பாடியவர் அருண்ராஜா காமராஜ்; இயற்றியவர் மதன் கார்க்கி ; இசையமைத்தவர் சந்தோஷ் தயாநிதி.